recursal/SuperWikiNEXT-32B huggingface dataset:
Η **Παγκύπρια Ομοσπονδία Γυναικείων Οργανώσεων (ΠΟΓΟ)** είναι γυναικείο κίνημα της Κύπρου που έχει ως στόχο την οργάνωση και την ενότητα των γυναικών για την κατάκτηση των δικαιωμάτων των γυναικών ως πολιτών, μητέρων και εργαζομένων, την προάσπιση των δικαιωμάτων των παιδιών στη ζωή, την ευημερία και την εκπαίδευση, τον αγώνας για την εθνική ανεξαρτησία, τη δημοκρατία, την κοινωνική πρόοδο, την περιφρούρηση της παγκόσμιας ειρήνης και τη διεθνής αλληλεγγύη των γυναικών.

Η ΠΟΓΟ ιδρύθηκε στις 9 Ιουλίου 1959 αντικαθιστώντας την *Παγκύπρια Οργάνωση Δημοκρατικών Γυναικών* (ΠΟΔΓ).

Παραπομπές
----------

1. 1 2  «Παγκύπρια Ομοσπονδία Γυναικείων Οργανώσεων ΠΟΓΟ». *www.polignosi.com*. Ανακτήθηκε στις 24 Ιουνίου 2021.
2. ↑  «Ιστορία». Ανακτήθηκε στις 24 Ιουνίου 2021.
3. ↑  Ευαγόρου, Ελένη. «70 Χρόνια Γυναικείου Κινήματος ΠΟΓΟ - Αγώνες για ειρήνη, ισοτιμία, κοινωνική δικαιοσύνη». Ανακτήθηκε στις 24 Ιουνίου 2021.

Πηγές
-----

*

Εξωτερικοί σύνδεσμοι
--------------------

* Επίσημη ιστοσελίδα
Ο **Πανσές** είναι κοινή ονομασία μιας ομάδας ειδών, ποικιλιών και υβριδίων ποωδών φυτών του γένους *Ίον* (*Viola*). Κοινός πρόγονος όλων των ειδών του πανσέ είναι το είδος *Ίον το τρίχρουν* (*V. tricolor*) που λέγεται και άγριος πανσές ή πανσές των λιβαδιών. Είναι μονοετές ή πολυετές ποώδες φυτό ύψους 15 έως 30 εκατοστομέτρων με καρδιόσχημα ή αποστρογγυλεμένα φύλλα στη βάση του και επιμήκη ή ωοειδή φύλλα στον βλαστό. Τα άνθη διαμέτρου από 2,5 έως 5 εκατοστομέτρων έχουν πέντε πέταλα και βελούδινη υφή. Ο χρωματισμός τους είναι συνήθως ένας συνδυασμός μπλε, κίτρινου και λευκού. Τα φυτά αυτά αναπτύσσονται καλύτερα σε πλούσια εδάφη με υγρό και ψυχρό κλίμα. Χρειάζεται περίπου δύο με τρεις φορές την εβδομάδα πότισμα με λίγο νερό καθώς πρέπει να βρίσκεται σε μεγάλη γλάστρα λόγω των μεγάλων ριζών που θα αναπτύξει.

Χρήσεις
-------

Ο πανσές χρησιμοποιείται ως καλλωπιστικό και διακοσμητικό φυτό εσωτερικών και εξωτερικών χώρων ενώ με το υπέροχο σχέδιο του κοσμεί ανθοδέσμες και βάζα και χρησιμοποιείται στο στολισμό σε κοινωνικές εκδηλώσεις. Ο καλλιεργούμενος πανσές ή πανσές των κήπων (*Ίον το βιτροκιανό* - *V. wittrockiana*) είναι υβρίδιο που προήλθε από διασταυρώσεις του είδους *Ίον το τρίχρουν* (*V. tricolor*) με είδη όπως τα *Ίον το κερατοφόρο* (*V. cornuta*), *Ίον το ξανθό* (*V. lutea*), *Ίον το αλταϊκό* (*V. altaica*). Τέλος ο πανσές χρησιμοποιείται στη Φυτοθεραπεία.

Δείτε επίσης
------------

* Βιολέτα

Πηγές
-----

* *Εγκυκλοπαίδεια Πάπυρος Λαρούς Μπριτάννικα, τόμος 48, σελίδα 73*

Παραπομπές
----------

1. ↑  Named for the Swedish botanist Veit Brecher Wittrock (1839-1914).
2. ↑  Lewis, W. H. Elvin-Lewis, M. P. F. (2003). *Medical Botany. Plants Affecting Human Health* (p.555). Hoboken: John Wiley & Sons.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πανσές**  |

* Σελίδα για τους πανσέδες (Αγγλικά)
Η **Αυσονία (Ausonia)** είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,55. Ανακαλύφθηκε το 1861 από τον Ιταλό αστρονόμο Ανιμπάλε ντε Γκάσπαρις, ο οποίος παρατηρούσε από τη Νάπολη και της έδωσε το όνομα της αρχαίας ονομασίας της Ιταλίας (βλ.λ. Αύσονες).

Με βάση την καμπύλη φωτός της Αυσονίας έχει προταθεί η ύπαρξη ενός μικρού φυσικού δορυφόρου της.

Φυσικά χαρακτηριστικά
---------------------

Η μέση διάμετρος της Αυσονίας υπολογίσθηκε σε 103,1 χλμ. ενώ η μάζα της εκτιμάται σε 1,1 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Αυσονίας είναι 2,88 cm/sec² (340 φορές μικρότερη από την αντίστοιχη γήινη), ενώ η μέση ταχύτητα διαφυγής υπολογίζεται σε 54,5 m/sec (196 χιλιόμετρα την ώρα). Ο φασματικός τύπος της Αυσονίας είναι **S** (λιθώδης). Το γεωμετρικό άλβεδό της είναι 0,1586 και η μέση θερμοκρασία στην επιφάνειά της εκτιμάται σε 93 βαθμούς C κάτω από το μηδέν.

Η Αυσονία περιστρέφεται γύρω από τον εαυτό της μία φορά κάθε 9 ώρες και 18 λεπτά.

Παραπομπές
----------

1. ↑  *JPL Small-Body Database*. 2000063.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 62 Ερατώ | 63 Αυσονία | 64 Αγγελίνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Το **Τσάλεντζ Καπ** (Challenge Cup) είναι το όνομα για δύο Ευρωπαϊκές διοργανώσεις μεταξύ συλλόγων πετοσφαίρισης (ανδρών και γυναικών αντίστοιχα), που διοργανώνονται από την Ευρωπαϊκή Συνομοσπονδία Πετοσφαίρισης (CEV - Confédération Européenne de Volley-ball).  

Ξεκίνησε την περίοδο 1980-81 με το όνομα **Κύπελλο CEV** (Κύπελλο Ευρωπαϊκής Συνομοσπονδίας Πετοσφαίρισης), ονομασία που διατηρήθηκε μέχρι και την περίοδο 2006-07. Από την περίοδο 2007-08 μετονομάστηκε σε **Τσάλεντζ Καπ (Challenge Cup)**, τόσο για τη διοργάνωση ανδρών όσο και για την αντίστοιχη γυναικών.  

Από την ίδια περίοδο (2007-08) την ονομασία **Κύπελλο CEV** απέκτησε το έως τότε **Κύπελλο Κυπελλούχων Ευρώπης**, επίσης και στις δύο διοργανώσεις Ανδρών και Γυναικών.

Μπορεί να αφορά τα άρθρα:

* Challenge Cup πετοσφαίρισης ανδρών
* Challenge Cup πετοσφαίρισης γυναικών

  


|  |  |
| --- | --- |
| Εικονίδιο αποσαφήνισηςΑποσαφήνιση | Αυτή είναι μια σελίδα **αποσαφήνισης,** δηλαδή μια σελίδα που δείχνει άλλες που θα είχαν το ίδιο όνομα με αυτήν.Εάν ακολουθήσατε μια σύνδεση εδώ, μπορεί να θελήσετε να επιστρέψετε και να διορθώσετε τον σύνδεσμο για να συνδέει προς την κατάλληλη συγκεκριμένη σελίδα. |
Το **Charlie Hebdo** (προφορά: Σαρλί Εμπντό) είναι γαλλικό εβδομαδιαίο περιοδικό σατιρικού περιεχομένου, του οποίου ο πολιτικός προσανατολισμός βρίσκεται προς την αριστερά. Σε μεγάλο βαθμό εικονογραφημένο, αποτελείται από αριθμό στηλών, ενώ σε ορισμένες περιπτώσεις πραγματοποιεί ερευνητική δημοσιογραφία δημοσιεύοντας ρεπορτάζ από το εξωτερικό ή αναφορικά με θεματολογίες όπως οι αιρέσεις, η ακροδεξιά, ο καθολικισμός, ο ισλαμισμός, ο ιουδαϊσμός, η πολιτική, ο πολιτισμός, κτλ. Σύμφωνα με τον Στεφάν Σαρμπονιέ, αρχισυντάκτη, η σύνταξη του περιοδικού αντικατοπτρίζει «όλες τις συνιστώσες της πλουραλιστικής αριστεράς, καθώς και τους απέχοντες των εκλογών».

Τρομοκρατική επίθεση
--------------------

Στις 7 Ιανουαρίου 2015, δύο οπλισμένα άτομα επιτέθηκαν στα γραφεία του περιοδικού, σε τρομοκρατική επίθεση που είχε σαν αποτέλεσμα τη δολοφονία 12 ανθρώπων, ανάμεσα στους οποίους ήταν μέλη της συντακτικής ομάδας του περιοδικού και τον τραυματισμό πολλών άλλων.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Charlie Hebdo** |

1. 1 2  «The ISSN portal» (Αγγλικά, Γαλλικά, Ισπανικά, Simplified Chinese, Αραβικά) ISSN International Centre. Παρίσι. 1240-0068.
2. ↑  «Charlie Hebdo, c'est la gauche plurielle» sur lecourrier.ch du 9 avril 2010
3. ↑  «Revivez l'attaque de Charlie Hebdo minute après minute». *LEFIGARO* (στα Γαλλικά). 7 Ιανουαρίου 2015. Ανακτήθηκε στις 19 Ιουνίου 2023.
4. ↑  «Τα θύματα του περιοδικού Charlie Hebdo». *ΕΣΗΕΑ*. Ανακτήθηκε στις 19 Ιουνίου 2023.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 180811030
* LCCN: n2009063303
* GND: 7861213-5
* SUDOC: 027510328
* BNF: cb12577286j (data)
* BIBSYS: 1450443203921
* NKC: unn2016900339

 |

 |
Το **Challenge-Handshake Authentication Protocol (CHAP)** είναι πρωτόκολλο το οποίο πιστοποιεί ένα χρήστη ή host δίκτυου σε μια οντότητα πιστοποίησης που μπορεί να είναι π.χ. ένας πάροχος πρόσβασης στο Διαδίκτυο. Το πρωτόκολλο προσδιορίζεται από το το RFC 1994: PPP Challenge Handshake Authentication Protocol (CHAP).

Το CHAP είναι ένα σχήμα αυθεντικοποίησης που χρησιμοποιείται από servers Point to Point Protocol (PPP) για να πιστοποιήσει την ταυτότητα των απομακρυσμένων χρηστών. Το CHAP περιοδικά επιβεβαιώνει την ταυτότητα του πελάτη με τη χρήση χειραψίας τριών δρόμων (three-way handshake). Αυτό πραγματοποιείται κατά τη διάρκεια εγκατάστασης (establishing) της αρχικής σύνδεσης και μπορεί να επαναληφθεί οποιαδήποτε άλλη στιγμή μετέπειτα. Η επιβεβαίωση βασίζεται σε ένα κοινό μυστικό (όπως για παράδειγμα ο κωδικός πρόσβασης του πελάτη).

1. έπειτα από την ολοκλήρωση της φάσης εγκαθίδρυσης σύνδεσης (link establishment phase), ο authenticator αποστέλει ενα "challenge" μήνυμα στον αποδέκτη (αλλο άκρο) peer.
2. Ο peer απαντά με μία τιμή που υπολογίζεται από μία κρυπτογραφική συνάρτηση κατατεμαχισμού (hash), όπως το MD5.
3. Ο authenticator ελέγχει την απάντηση μέσω του δικού του υπολογισμού της αναμενόμενης τιμής hash. Αν οι τιμές ταιριάζουν, ο authenticator αναγνωρίζει την πιστοποίηση , αλλιώς τερματίζει τη σύνδεση.
4. κατα τυχαία χρονικά διαστήματα ο authenticator αποστέλει νεο challenge στο peer και επαναλαμβάνει τα βηματα 1 εώς 3.

Το πρωτόκολλο CHAP παρέχει προστασία ενάντια σε επιθέσεις playback attack από το peer μέσω της χρήσης ενός incrementally changing identifier και μιας μεταβλητής challenge-value. Επίσης απαιτείται και ο πελάτης και ο server να γνωρίζουν το κείμενο του μυστικού παρ' ολο που δεν αποστέλλεται ποτέ μέσω δικτύου.

Η Microsoft έχει διμιουργήσει μια παραλλαγή του CHAP, που την ονομάζει MS-CHAP, και δεν απαιτεί κανένας από τα peer να γνωρίζει το κείμενο του μυστικού

Κυκλος εργασιών
---------------

* Challenge Packet (Συστημα στο Χρήστη)
* Response Packet (Χρήστης στο Συστημα)
* Success or failure packet (Συστημα στο Χρήστη)

CHAP Packets
------------

| Περιγραφή | 1 byte | 1 byte | 2 bytes | 1 byte | Μεταβλητή | Μεταβλητή |
| --- | --- | --- | --- | --- | --- | --- |
| Challenge | Code = 1 | ID | Length | Challenge length | Challenge value | Name |
| Response | Code = 2 | ID | Length | Response Length | Response value | Name |
| Success | Code = 3 | ID | Length |  | Message |  |
| Failure | Code = 4 | ID | Length |  | Message |  |

Τα πακέτα CHAP είνα ενθυλακωμένα σε ένα PPP frame. Το πεδίο του πρώτοκόλλου έχει τιμή C223(hex)

| Flag | Address | Control | Protocol (C223(hex)) | Payload (table above) | FCS | Flag |
| --- | --- | --- | --- | --- | --- | --- |

Δείτε επίσης
------------

* Password Authentication Protocol.
* Challenge-response test.
* Συνάρτηση κατατεμαχισμού (hash function).
* Κρυπτογραφική Συνάρτηση Κατατεμαχισμού.

Αναφορές
--------

* RFC 1994
Συντεταγμένες: 35°10′11″N 25°00′18″E﻿ / ﻿35.169616°N 25.005033°E﻿ / 35.169616; 25.005033

Η **Πατέλλα** είναι ιστορικός λόφος στο Νομό Ηρακλείου Κρήτης. Βρίσκεται λίγο έξω από το χωριό του Πρινιά σε απόσταση 23 χιλιομέτρων από το Ηράκλειο.

Πάνω στον λόφο απλωνόταν κάποτε η αρχαία πόλη Ριζηνία, τα σημάδια της οποίας υπάρχουν ακόμα στην περιοχή, μαρτυρώντας έτσι την ύπαρξη του Μινωικού πολιτισμού. Λόγω του μεγάλου αρχαιολογικού ενδιαφέροντος κάθε χρόνο εδώ και μισό αιώνα πραγματοποιούνται ανασκαφές από το Ιταλικό πανεπιστήμιο της Κατάνια.

Προς τη βόρεια πλευρά, πέρα από το Ηράκλειο, φαίνεται το Αιγαίο. Δυτικά υψώνονται οι πρόποδες του Ψηλορείτη και ανατολικά τα βουνά του Λασιθίου. 

Στην άκρη του λόφου, στο πιο ψηλό και ακραίο σημείο του, είναι χτισμένο το μικρό εκκλησάκι του Αγίου Παντελεήμονα. Πλήθος κόσμου μαζεύεται από όλο το νησί κάθε χρόνο στις 26 - 27 Ιουλίου για να γιορτάσουν μαζί την γιορτή του Αγίου Παντελεήμονα. Λαμβάνει χώρα πανηγύρι στην πλατεία του χωριού την προηγούμενη βραδιά, μετά τον εσπερινό στον εκκλησάκι της Πατέλλας.
Παντάγκα
Το **Παντάγκα** (λετονικά: Pantāga) είναι παραδοσιακό λετονικό πιάτο, που περιέχει αυγά και μπαχαρικά. Αυτό συμβολικά αντιπροσωπεύει τον ήλιο και συχνά παρασκευάζεται το Πάσχα. Συχνά ψήνεται σε ανοικτή φλόγα σε υπαίθριο τζάκι ή φωτιά, συνήθως σε ένα κυκλικό τηγάνι μακριού στελέχους χυτοσίδηρου. Τα ασπράδια και οι κρόκοι χτυπούνται σε ένα τηγάνι με μπαχαρικά, παράγοντας μια μορφή ομελέτας. Ωστόσο, η τοποθέτησή του σε φούρνο μικροκυμάτων είναι επίσης συνηθισμένη.

Παραπομπές
----------

1. ↑  «Vērgalē ceps Lieldienu pantāgu» (στα Latvian). Liepajniekiem.lv. Αρχειοθετήθηκε από το πρωτότυπο στις 21 Φεβρουαρίου 2013. Ανακτήθηκε στις 21 Δεκεμβρίου 2012. CS1 maint: Μη αναγνωρίσιμη γλώσσα (link)
Βίντεο που αναπαριστά σε πραγματικό χρόνο την παραγωγή ομιλίας στα αγγλικά
Η **ομιλία** είναι η φωνητική ανθρώπινη επικοινωνία. Η ομιλία γίνεται με τη χρήση του οργάνου της γλώσσας. Κάθε γλώσσα χρησιμοποιεί φωνητικούς συνδυασμούς των ήχων των διαφόρων φωνηέντων και συμφώνων της (γι'αυτό ακόμη και μια λέξη που γράφεται ακριβώς το ίδιο σε δύο ή παραπάνω γλώσσες έχει διαφορετική προφορά στην κάθε γλώσσα). Κατά την ομιλία ο ομιλητής μπορεί να κάνει διάφορες γλωσσικές πράξεις, όπως να ενημερώσει, να δηλώσει, να ζητήσει, να ρωτήσει, να πείσει ή να κατευθύνει. Άλλες γλωσσικές πράξεις είναι η έκφραση, η επιτονισμός, ο βαθμός ακουστότητας, ο ρυθμός και οι άλλες μη αναπαραστατικές ή παραγλωσσικές πτυχές ομιλίας. Αυτές οι πράξεις συμβάλλουν στην μετάδοση του μηνύματος του ομιλητή. Στην ομιλία τους πολλοί ομιλητές αποκαλύπτουν πολλά στοιχεία της κοινωνικής τους κατάστασης και της προσωπικότητας τους. Αυτά είναι: η ηλικία τους, το φύλο τους και ο τόπος καταγωγής τους (μέσω της προφοράς), η φυσική τους κατάσταση (εγρήγορση και υπνηλία, σθένος ή αδυναμία, υγιής κατάσταση ή ύπαρξη ασθένειας), η ψυχική τους κατάσταση (συναισθήματα ή διαθέσεις), η φυσικο-ψυχική τους κατάσταση (νηφαλιότητα ή μέθη, κανονική συνείδηση ή αλλοιωμένη συνειδησιακή κατάσταση), το εκπαιδευτικό τους επίπεδο, η εμπειρία τους κ.ά.
Η **ομιλία του Μπανγκαμπάντου** εκφωνήθηκε από τον Σέιχ Μουτζιμπούρ Ραχμάν, τον εθνοπατέρα του Μπανγκλαντές, στις 7 Μαρτίου 1971 στην Ράμνα της Ντάκα σε κοινό πάνω από 2 εκατομμυρίων ατόμων. Δόθηκε σε μια περίοδο επιδεινούμενων σχέσεων μεταξύ του Ανατολικού Πακιστάν και του πολιτικά και στρατιωτικά δυνατού Δυτικού Πακιστάν.

Στην ομιλία ο Ραχμάν δήλωσε: «Αυτός ο χρόνος είναι η πάλη για την ελευθερία μας. Αυτός ο χρόνος είναι η μάχη για την ανεξαρτησία μας». Ανακοίνωσε ένα κίνημα πολιτικής ανυπακοής στην επαρχία, καλώντας «κάθε σπίτι να μεταμορφωθεί σε φρούριο». Η ομιλία ενέπνευσε τους Μπενγκάλι να προετοιμάσουν πόλεμο ανεξαρτησίας εν μέσω φημών για στρατιωτική επέμβαση από το δυτικό Πακιστάν. Ο απελευθερωτικός πόλεμος ξεκίνησε 18 ημέρες αργότερα, όταν ο πακιστανικός στρατός ξεκίνησε επιχείριση κατά των βεγγαλέζων πολιτών, διανοουμένων, φοιτητών, πολιτικών και στρατιωτών.

Στις 30 Οκτωβρίου 2017, η UNESCO πρόσθεσε την ομιλία στο Μητρώο της Παγκόσμιας Μνήμης ως τεκμήριο κληρονομιάς.

Παραπομπές
----------

1. ↑  «Unesco recognises Bangabandhu’s 7th March speech» (στα αγγλικά). *The Daily Star*. 31 October 2017.. Ανακτήθηκε στις 2017-10-31.
2. ↑  «International Advisory Committee recommends 78 new nominations on the UNESCO Memory of the World International Register». *en.unesco.org*. Ανακτήθηκε στις 30 Οκτωβρίου 2017.

Εξωτερικοί σύνδεσμοι
--------------------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Ομιλία του Μπανγκαμπάντου (7 Μαρτίου 1971)** |

* Bangladesh Liberation War. Mujibnagar. Government Documents 1971
Ο **Τζουέιγουα (Juewa)** είναι ένας πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,78. Ανακαλύφθηκε το 1874 από τον Τζέιμς Κρεγκ Γουάτσον, που παρατηρούσε από το Πεκίνο (βρισκόταν στην Κίνα για να παρατηρήσει τη διάβαση της Αφροδίτης). Ο Γουάτσον ζήτησε από αυτούς που τον φιλοξενούσαν να δώσουν ένα όνομα στον νέο αστεροειδή και εκείνοι τον απεκάλεσαν 瑞華 (Shui Wah, πλήρες όνομα 瑞華星, δηλαδή «άστρο της τύχης της Κίνας»), όνομα που αποδόθηκε με τη μεταγραφή της εποχής ως Jue-wa, αλλά με τις σημερινές συμβάσεις θα αποδινόταν ως **rui-hua** (Ρουί-Χουά).

Τρεις επιπροσθήσεις αστέρων από τον αστεροειδή αυτόν έχουν καταγραφεί μέχρι σήμερα.

Φυσικά χαρακτηριστικά
---------------------

Η μέση διάμετρος του Τζουέιγουα είναι 151 ως 156,6 χλμ. Η μάζα του εκτιμάται σε 4 τετράκις εκατομμύρια τόνους. Η μέση επιτάχυνση της βαρύτητας στον ισημερινό του Τζουέιγουα εκτιμάται σε 4,38 cm/sec², δηλαδή η βαρύτητα εκεί είναι 224 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 82,8 m/sec (298 χιλιόμετρα την ώρα).

Ο φασματικός τύπος του Τζουέιγουα είναι **CP** (κατά Tholen) ή **X** (κατά SMASSII). Το γεωμετρικό άλβεδό του είναι περίπου 0,055. Η μέση θερμοκρασία στην επιφάνειά του εκτιμάται σε 106 περίπου βαθμούς C κάτω από το μηδέν. Περιστρέφεται γύρω από τον εαυτό του μία φορά κάθε 20 ώρες και 59,5 λεπτά.

Παραπομπές
----------

1. ↑  *JPL Small-Body Database*. 2000139.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 138 Τολόζα | 139 Τζουέιγουα | 140 Σίβα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο Όμηρος, από τον Φιλίπ-Λωράν Ρολάντ, έργο που βρίσκεται στο Μουσείο του Λούβρου
**Ομηρικό ζήτημα** ονομάζεται στην ιστορία της κλασσικής φιλολογίας το σύνολο των αμφιβολιών που σχετίζονται με την ταυτότητα του Ομήρου, τη συγγραφή της Ιλιάδας και της Οδύσσειας και την ιστορικότητά τους (ειδικά όσον αφορά την Ιλιάδα). Το ζήτημα έχει τις ρίζες του στην Ελληνιστική περίοδο και τους Αλεξανδρινούς, και πιο πρόσφατα στον 18ο αιώνα και τις ιδέες του Φρίντριχ Αουγκούστ.

Τα κύρια αντικείμενα του Ομηρικού Ζητήματος αποτελούν οι εξής ερωτήσεις:

«Ποιος είναι ο Όμηρος;»   

«Είναι η Ιλιάδα και η Οδύσσεια ενός ή πολλών συγγραφέων»  

«Από ποιον, πότε, πού και υπό ποιες συνθήκες συντάχθηκαν τα έπη;»   

«Πόσο αξιόπιστη είναι η παράδοση που ενσωματώνεται στα ομηρικά ποιήματα;»   

«Μέχρι πότε μπορούν να χρησιμοποιηθούν τα στοιχεία των Ομηρικών επών»

Παραπομπές
----------

1. ↑  Kahane, p. 1.
2. ↑  Jensen, p. 10. This question has attracted luminaries from all walks of life, including William Ewart Gladstone, who amused himself in spare time by inditing a tome in dilation of the view that Homer was one man, solely and individually responsible for both the *Iliad* and the *Odyssey*.
3. ↑  Fowler, p. 23.
4. ↑  Luce, p. 15.
5. ↑  Nilsson, p. 11.
Το **Πατερνό** είναι πόλη στην Μητροπολιτική Πόλη της Κατάνιας στην Ιταλική Περιφέρεια της Σικελίας στην βόρεια Ιταλία. Με πληθυσμό 48.009 κατοίκους (2016) αποτελεί την τρίτη σε μέγεθος πόλη της επαρχίας μετά την Κατάνια και την Ατσιρεάλε. Στο Πατερνό υπάρχει το φαινόμενο στο οποίο ηφαιστειακή λάβα βγαίνει από τις ρωγμές στο έδαφος, υπάρχουν πολλές ενδείξεις για την ύπαρξη Ρωμαϊκών λουτρών.

Η πόλη ήταν πασίγνωστη από το 3.500 π.χ. οι πρώτοι κάτοικοι ήταν οι Σικανοί αν και ανήκε στην περιοχή των Σικελών, το αρχαιότερο όνομα του ήταν *"Ίνεσσα"*. Το σύγχρονο όνομα προκύπτει από το Ελληνικό *"Πάτερ Αιτναίος"* που μεταφράζεται ως *"Κάστρο της Αίτνας"*, βορειότερα υπήρχε μία άλλη πόλη η *"Γαλάτεια"*. Το Πατερνό υπήρξε σημαντικό κέντρο στην Ρωμαϊκή αυτοκρατορία και την Βυζαντινή αυτοκρατορία ιδιαίτερα από τον 7ο - 10ο αιώνα και είχε το όνομα *"Μπαταρνού"*. Όταν το κατέκτησαν οι Νορμανδοί την δεκαετία του 1040 πήρε το όνομα *"Πατερνιότις"* και ξεκίνησε νέα περίοδος ευημερίας. Ο Φρειδερίκος Β΄ της Σικελίας δημιούργησε την *"Κρεβατοκάμαρα της Βασίλισσας"* σαν γαμήλιο δώρο για την σύζυγο του Ελεονώρα του Ανζού, κληρονομήθηκε από τις επόμενες βασίλισσες. Η περίοδος ευημερίας συνεχίστηκε μέχρι τον 15ο αιώνα, κατόπιν έγινε φέουδο και έχασε την αξία του.

Παραπομπές
----------

1. ↑  «Superficie di Comuni Province e Regioni italiane al 9 ottobre 2011». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
2. ↑  «Popolazione Residente al 1° Gennaio 2018». Εθνικό Ινστιτούτο Στατιστικής της Ιταλίας. Ανακτήθηκε στις 16  Μαρτίου 2019.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 26 Ιουνίου 2017. Ανακτήθηκε στις 15 Σεπτεμβρίου 2019.
4. ↑  Chisari, Mimmo. Paterno: the Pearl of the Simeto Valley. Paterno: Hibla Ink.

Πηγές
-----

* Chisari, Mimmo. Paterno: the Pearl of the Simeto Valley. Paterno: Hibla Ink.

Εξωτερικοί σύνδεσμοι
--------------------

* ISTAT Αρχειοθετήθηκε 2017-06-26 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150138288
* LCCN: n83200669
* GND: 4418601-0
* NKC: ge873510

 |

 |
Ο **Γουίλιαμς (Williams)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1953 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Βρετανού μαθηματικού και συγγραφέα Κένεθ Γουίλιαμς (*Kenneth P. Williams*).

Εξαιτίας και της σημαντικής εκκεντρότητας της τροχιάς του, κοντά στο περιήλιό του ο Γουίλιαμς εξέρχεται από τα εσώτατα όρια της Κύριας Ζώνης Αστεροειδών και πλησιάζει την τροχιά του πλανήτη `Αρη.

Φυσικά χαρακτηριστικά
---------------------

Τα φυσικά χαρακτηριστικά του Γουίλιαμς είναι άγνωστα. Ο Γουίλιαμς περιστρέφεται γύρω από τον εαυτό του μία φορά κάθε 36 ως 47 ώρες, μια αργή περιστροφή για αστεροειδή.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 1762 Ράσελ | 1763 Γουίλιαμς | 1764 Κόγκσαλ |
Ο **Παναγιώτης Πάνου** (αλβανικά: Panajot Pano, 7 Μαρτίου 1939 - 19 Ιανουαρίου 2010) Θεωρείται ο μεγαλύτερος ποδοσφαιριστής της Αλβανίας όλων των εποχών. Αναδείχθηκε πολλές φορές πρωταθλητής σε εθνικό επίπεδο ενώ αγωνίστηκε και με την εθνική ομάδα της Αλβανίας. Αποκλήθηκε και «Πελέ της Αλβανίας».

Καριέρα
-------

Γεννήθηκε στο Δυρράχιο, με καταγωγή από το Ελευθεροχώρι, Δέλβινου, της νότιας Αλβανίας. Ξεκίνησε την καριέρα του ως τερματοφύλακας στις ακαδημίες νέων της ομάδας SK Τίρανα, ωστόσο διακρίθηκε στη θέση του μπροστινού κεντρώου στην Παρτιζάνι Τιράνων. Κατά τη διάρκεια της 18ετούς καριέρας του έπαιξε σε 24 αγώνες με την εθνική Αλβανίας και τιμήθηκε με το βραβείο του Ιωβηλαίου της UEFA.

Με την Παρτιζάνι κατέκτησε τέσσερα αλβανικά πρωταθλήματα , πέντε Κύπελλα Αλβανίας και το 1970 το Βαλκανικό Κύπελλο. Σε διεθνές επίπεδο, έπαιξε 25 φορές με την εθνική της Αλβανίας και πέτυχε 3 τέρματα. 

Το Νοέμβριο του 2003 επιλέχθηκε ως χρυσός παίκτης του Ιωβηλαίου της UEFA από την ποδοσφαιρική ένωση της Αλβανίας. Η τελευταία τον ανακήρυξε ως τον καλύτερο παίκτη των τελευταίων 50 ετών. Το 2005, κατατάχτηκε στην κορυφή λίστας της FIFA, που περιελάμβανε 100 ποδοσφαιριστές, έναν από κάθε χώρα.

Στις 6 Μαρτίου του 2009 ο Πάνου τιμήθηκε από τον Αλβανό Πρόεδρο Μπαμίρ Τόπι με τον ανώτατο τίτλο του κράτους, το παράσημο της Τιμής του Έθνους. Ήταν η πρώτη φορά στην ιστορία που ένας ποδοσφαιριστής βραβευόταν με το εν λόγω παράσημο.

Πέθανε στο Τζάκσονβιλ της Φλόριντα των ΗΠΑ έπειτα από καρδιακή προσβολή στις 19 Ιανουαρίου του 2010. Στην Αλβανία κηρύχθηκε εθνικό πένθος για την απώλεια του Πάνου.
Ο γιος του, Λεωνίδας, έπαιξε ποδόσφαιρο στην Ξάνθη και στον ΠΑΣ Γιάννενα, ομάδες του ελληνικού πρωταθλήματος (Σούπερ Λίγκα).

Τέρματα στα αλβανικά πρωταθλήματα
---------------------------------

| Σεζόν | Ομάδα | Τέρματα |
| --- | --- | --- |
| 1958 | SK Τίρανα | 2 |
| 1959 | SK Τίρανα | 6 |
| 1960 | Παρτιζάνι | 7 |
| 1961 | Παρτιζάνι | 14 |
| 1962–63 | Παρτιζάνι | 17 |
| 1963–64 | Παρτιζάνι | 10 |
| 1964–65 | Παρτιζάνι | 7 |
| 1965–66 | Παρτιζάνι | 6 |
| 1966–67 | Παρτιζάνι | 10 |
| 1968 | Παρτιζάνι | 17 |
| 1969–70 | Παρτιζάνι | 11 |
| 1970–71 | Παρτιζάνι | 17 |
| 1971–72 | Παρτιζάνι | 9 |
| 1972–73 | Παρτιζάνι | 4 |
| 1973–74 | Παρτιζάνι | 7 |
| **ΣΥΝΟΛΟ** |  | **144** |

Παραπομπές
----------

1. 1 2  Day of National Mourning in Honour of the Greek Albanian Footballer Panajot Pano Αρχειοθετήθηκε 2010-10-07 στο Wayback Machine. Παγκόσμιο Συμβούλιο Απόδημου Ελληνισμού.
2. 1 2  Καθημερινή[*νεκρός σύνδεσμος*], Ημέρα πένθους στην Αλβανία στη μνήμη του ποδοσφαιριστή Παναγιώτη Πάνο, 20 Ιανουαρίου 2010.
3. 1 2  ΑΠΕ/ΜΠΕ Αρχειοθετήθηκε 2010-01-30 στο Wayback Machine. Δελτίο Ειδήσεων Νοτιοανατολικής Ευρώπης, Θλίψη για το θάνατο του Παναγιώτη Πάνου, θρύλου του αλβανικού ποδοσφαίρου, 21 Ιανουαρίου 2010.
4. ↑
5. ↑  Sporti Shqiptar Online[*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* άρθρο στο UEFA.com για τον χρυσό παίκτη της Αλβανίας
* Ndahet nga jeta Panajot Pano (στα αλβανικά)
Η **Σωφροσύνη (Sophrosyne)**, είναι ένας μεγάλος και πολύ σκουρόχρωμος αστεροειδής της Κύριας Ζώνης Αστεροειδών. Ανακαλύφθηκε το 1873 από τον Γερμανό αστρονόμο Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομα της έννοιας της σωφροσύνης, όπως αυτή απαντάται στον Πλάτωνα. Η Σωφροσύνη έχει απόλυτο μέγεθος (όπως ορίζεται για το Ηλιακό Σύστημα) 8,76.

Μία επιπρόσθηση αστέρα από τη Σωφροσύνη παρατηρήθηκε στις 24 Νοεμβρίου 1980 από τις ΗΠΑ. Η χρονομέτρηση του φαινομένου έδωσε μια εκτίμηση για τη διάμετρο του αστεροειδή.

Φυσικά χαρακτηριστικά
---------------------

Η μέση διάμετρος της Σωφροσύνης υπολογίσθηκε σε 123 χλμ. ή 108 με 110 χλμ. από την παραπάνω επιπρόσθηση, ενώ η μάζα της εκτιμάται σε 2,0 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Σωφροσύνης εκτιμάται σε 3,45 cm/sec² (284 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 65,2 m/sec (235 χιλιόμετρα την ώρα).

Ο φασματικός τύπος της Σωφροσύνης είναι **C** (ανθρακούχος). Το άλβεδό της είναι 0,0364, ενώ η μέση θερμοκρασία στην επιφάνειά της εκτιμάται σε −99 βαθμούς C.

Η Σωφροσύνη περιστρέφεται γύρω από τον εαυτό της μία φορά κάθε 17 ώρες και 11,8 λεπτά.

Παραπομπές
----------

1. ↑  *JPL Small-Body Database*. 2000134.
2. ↑  Taylor, G.E.: «Progress in accurate determinations of diameters of minor planets», *Asteroids, comets, meteors; Proceedings of the Meeting, Uppsala, Sweden, June 20–22, 1983*, σσ. 107–109,

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 133 Κυρήνη | 134 Σωφροσύνη | 135 Χέρτα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Παναγιώτης Γ. Παναγιωτάκος** (1882 - 26 Δεκεμβρίου 1960) ήταν Έλληνας γιατρός και πολιτικός.

Βιογραφικά στοιχεία
-------------------

Γεννήθηκε στο χωριό Βαχός Λακωνίας στην Μανη.

Σπούδασε ιατρική και εργάστηκε ως γιατρός (φυματιολόγος). Αδερφός του ήταν ο διοικητής του Πρώτου Σώματος Στρατού, Χαρίλαος Παναγιωτάκος.

Εξελέγη βουλευτής Πειραιώς το 1935 και το 1936 με το Λαϊκό Κόμμα.

Τον Σεπτέμβριο του 1935 τραυματίστηκε σε ένοπλο επεισόδιο στη Βουλή, μαζί με τον αδερφό του.
Απεβίωσε το 1960 και κηδεύτηκε από το Πρώτο Νεκροταφείο Αθηνών.

Με την πρώτη του σύζυγο, Κατίνα, απέκτησε έναν γιο, τον Κωνσταντίνο Παναγιωτάκο, διπλωμάτη και συγγραφέα. Με την δεύτερή του σύζυγο, Πηνελόπη, δεν απέκτησε παιδιά.

Παραπομπές
----------

1. ↑  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 34, αρ. 319).(pdf)
2. ↑  1935:ΕΝΟΠΛΗ ΣΥΓΚΡΟΥΣΗ ΣΤΟ ΜΕΓΑΡΟ ΤΗΣ ΒΟΥΛΗΣ
3. ↑  Το Βήμα, Κοινωνικά, 27-12-1960, σελ. 2.
Ο **Ουρόλα** (Urola) είναι ποταμός της Ισπανίας, στη Χώρα των Βάσκων και συγκεκριμένα στην επαρχία Γκιπούθκοα. Η ονομασία είναι σύνθετη βασκική λέξη από το *ur* (= ύδωρ, νερό) και *ola* (= γύρω, περιστρέφω) που αποδίδεται στους νερόμυλους των παλιότερων εποχών.

Ο Ουρόλα πηγάζει στο ανατολικό τμήμα των Κανταβρικών ορέων και συγκεκριμένα στην οροσειρά Αϊσκόρι όπου με κατεύθυνση από Ν. προς Β. και ελικοειδή ρου, διαμορφώνοντας την ομώνυμη κοιλάδα, εκβάλλει στο Βισκαϊκό Κόλπο παρά την πόλη Θουμάγια. Έχει συνολικό μήκος 55 χλμ. με μέσο όγκο εκβολής 8 κ.μ. ανά δευτερόλεπτο. Η λεκάνη απορροής του είναι περίπου 364 τ.χλμ.  
 
Στις όχθες του Ουρόλα έχουν αναπτυχθεί αρκετές πόλεις που φέρονται σήμερα να τις διασχίζει καθώς και πολλές βιομηχανίες που παλαιότερα με τους ρύπους τους είχαν επιβαρύνει δραματικά το οικοσύστημά του. Σήμερα φέρεται να έχει επανέλθει η φυσική του κατάσταση και να είναι ιχθυοτρόφος όπως και οι υπόλοιποι ποταμοί της επαρχίας.

Παραπομπές
----------

1. ↑  www.proteccioncivil.org/catalogo/naturales/plan-estatal-riesgo-inundaciones/planesccaa/pais\_vasco/9903526g.pdf.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ουρόλα** |

* Εγκυκλοπαίδεια Πάπυρος Λαρούς Μπριτάννικα τ.18ος, σελ.62
Ο **Όκλλο (Ocllo)** είναι σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,88. Ανακαλύφθηκε το 1901 από τον Αμερικανό αστρονόμο Ντελίλ Στιούαρτ, που παρατηρούσε από τον αστρονομικό σταθμό του Αστεροσκοπείου του Χάρβαρντ στην Αρεκίπα του Περού. Η πολύ ελλειπτική τροχιά του τον φέρνει κατά το περιήλιό του σε μικρότερη απόσταση από τον Ήλιο από όσο είναι η απόσταση του πλανήτη Άρη από τον Ήλιο.

Φυσικά χαρακτηριστικά
---------------------

Η μέση διάμετρος του Όκλλο εκτιμάται σε 31 χιλιόμετρα, ενώ η μάζα του σε 31,2 τρισεκατομμύρια τόνους για μέση πυκνότητα 2 gr/cm³. Ο φασματικός τύπος του είναι άγνωστος, ενώ το άλβεδό του 0,032. Είναι άγνωστο αν και με ποια περίοδο περιστρέφεται ο Όκλλο γύρω από τον εαυτό του. Η μέση θερμοκρασία στην επιφάνειά του εκτιμάται σε 100 ως 95 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000475.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 474 Σύνεσις | 475 Όκλλο | 476 Χέντουιγκ |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Χέντουιγκ (Hedwig)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,55. Ανακαλύφθηκε το 1901 από τον Ιταλοαυστριακό αστρονόμο Λουίτζι Καρνέρα, που παρατηρούσε από τη Χαϊδελβέργη.

Φυσικά χαρακτηριστικά
---------------------

Η μέση διάμετρος του Χέντουιγκ εκτιμάται σε 116,8 χιλιόμετρα (από δεδομένα του IRAS), ενώ η μάζα του σε 1,67 τετράκις εκατομμύριο τόνους για μέση πυκνότητα 2 gr/cm³. Ο φασματικός τύπος του είναι **P** ή **T** (κατά Tholen), ή **Χ** (κατά SMASSII), ενώ το άλβεδό του είναι 0,049 (από δεδομένα του IRAS). Ο Χέντουιγκ περιστρέφεται γύρω από τον εαυτό του μία φορά κάθε 27 ώρες και 20 λεπτά, μία πολύ αργή περιστροφή για αστεροειδή. Η μέση θερμοκρασία στην επιφάνειά του εκτιμάται σε 100 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000476.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 475 Όκλλο | 476 Χέντουιγκ | 477 Ιταλία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Αγλαΐα (Aglaja)** είναι μεγάλος αλλά σκοτεινόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,84. Ανακαλύφθηκε το 1857 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντίσελντορφ, και έλαβε το όνομα μιας από τις τρεις Χάριτες της ελληνικής μυθολογίας.

Η μέση διάμετρος της Αγλαΐας υπολογίσθηκε σε 127 χλμ. ενώ η μάζα της εκτιμάται σε 2,1 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Αγλαΐας εκτιμάται σε 3,55 cm/sec², δηλαδή η βαρύτητα εκεί είναι 276 φορές ασθενέστερη από την αντίστοιχη γήινη, ενώ η μέση ταχύτητα διαφυγής υπολογίζεται σε 67,1 m/sec.

Ο φασματικός τύπος της Αγλαΐας είναι **C**. Το άλβεδό της είναι 0,080 και η μέση θερμοκρασία στην επιφάνειά της εκτιμάται σε 109 βαθμούς Κελσίου κάτω από το μηδέν.

Είναι άγνωστο το αν και με ποια περίοδο περιστρέφεται η Αγλαΐα γύρω από τον εαυτό της.

Παραπομπές
----------

1. ↑  *JPL Small-Body Database*. 2000047.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 46 Εστία | 47 Αγλαΐα | 48 Δωρίς |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Με το όνομα **Πανάς** φέρεται σπουδαία ελληνική ιστορική οικογένεια από την Κεφαλονιά που πρόσφερε μεγάλες υπηρεσίες στην Ελληνική Επανάσταση του 1821 διαθέτοντας όλη τη τεράστια για την εποχή εκείνη περιουσία της, κτηματική και χρηματική στον μεγάλο Αγώνα.

Οι Πανάδες με την πρώτη εκδήλωση της ελληνικής επανάστασης συγκρότησαν και εξόπλισαν δι΄ εξόδων τους ένοπλα τμήματα, 290 ανδρών με αναγκαία πολεμοφόδια και τέσσερα πυροβόλα (κανόνια), με τα οποία αφού διεκπεραιώθηκαν στη Πελοπόννησο συμμετείχαν από τους πρώτους στις διάφορες εκεί πολεμικές επιχειρήσεις και στη συνέχεια στη Στερεά Ελλάδα. Κατά ιστορική καταγραφή μέλη της οικογένειας αυτής έλαβαν μέρος σε 26 μάχες, πολιορκίες και εκστρατείες της εποποιίας της περιόδου εκείνης μέχρι της εθνικής ανεξαρτησίας το 1830.

Από το σύνολο των Πανάδων αγωνιστών ο Ευαγγέλης ή Ευαγγελινός Πανάς συμμετείχε με δικό του σώμα στη νικηφόρα μάχη του Λάλα, ο Δανιήλ Πανάς προήχθη σε στρατηγό μετά τη μάχη της Άμπλιανης (1824), ενώ ο Ηλίας Πανάς προήχθη σε στρατηγό το 1932 και διετέλεσε πληρεξούσιος των Ελλήνων της Κωνσταντινούπολης στη Συνέλευση του 1862.

Σημαντικότερα μέλη
------------------

Σημαντικότερα μέλη της οικογένειας αυτής που διακρίθηκαν ιδιαίτερα ήταν οι:

* Ανδρέας Πανάς (εφοπλιστής προ του 1821)
* Ηλίας Πανάς, αγωνιστής του 1821, μοίραρχος της χωροφυλακής, πολιτικός
* Ευσέβιος Πανάς (καθηγητής της Μεγάλης του Γένους Σχολής).
* Παναγιώτης Πανάς (δημοσιογράφος - ποιητής)
* Ανδρέας Ε. Πανάς, (ιδιαίτερος γραμματέας του Βασιλέως Γεωργίου Α΄).
* Φωτεινός Πανάς, (σπουδαίος ιατρός, πρόεδρος της ιατρικής ακαδημίας του Παρισιού).
* Δημήτριος Πανάς, (πρέσβης και υπουργός)
* Γεώργιος Πανάς, (αντιναύαρχος του Β.Ν. υπουργός)
* Επαμεινώνδας Πανάς, (πρέσβης, διευθυντής του ΕΕΣ)

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.398.
Ο **Λικ (Lick)** είναι ένας αστεροειδής που περιφέρεται εκτός της Κύριας Ζώνης Αστεροειδών, σε τροχιά που τέμνει αυτή του πλανήτη Άρη. Επειδή όμως το επίπεδο της τροχιάς του Λικ σχηματίζει μεγάλη γωνία με αυτό της τροχιάς των πλανητών (κλίση ως προς την εκλειπτική), η πιθανότητα να συγκρουσθεί κάποτε με τον Άρη (ή και με τη Γη) είναι απειροελάχιστη. Ο Λικ έχει απόλυτο μέγεθος (όπως ορίζεται για το Ηλιακό Σύστημα) 13,852. Ανακαλύφθηκε το 1949 από τον Αμερικανό αστρονόμο Καρλ Βιρτάνεν, που παρατηρούσε από το Αστεροσκοπείο Λικ, στο Όρος Χάμιλτον της Καλιφόρνια, και πήρε το όνομά του προς τιμή του Αμερικανού ευεργέτη Τζέιμς Λικ, που χρηματοδότησε την ανέγερση του αστεροσκοπείου αυτού.

Φυσικά χαρακτηριστικά
---------------------

Η μέση διάμετρος του Λικ εκτιμάται σε 5,57 ± 0,5 χιλιόμετρα. Ο φασματικός τύπος του είναι **A** (κατά SMASSII), ενώ το γεωμετρικό άλβεδό του είναι 0,0895 ± 0,020. Ο Λικ περιστρέφεται γύρω από τον εαυτό του μία φορά κάθε 5 ώρες 18 λεπτά και 6 δευτερόλεπτα.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 1950 Βέμπε | 1951 Λικ | 1952 Χέζμπουργκ |
Ο **Παναγιώτης Νάσης** (1889 - 1979) ήταν υποστράτηγος Πεζικού του ελληνικού Στρατού Ξηράς ο οποίος διακρίθηκε για την συμμετοχή του στην Εθνική Αντίσταση, από τις γραμμές του ΕΑΜ. Διατέλεσε στρατιωτικός διοικητής της Εθνικής Πολιτοφυλακής, που ήταν το ένοπλο σώμα ασφαλείας της ΠΕΕΑ («Κυβέρνηση του Βουνού»).

Βιογραφικά στοιχεία
-------------------

Γεννήθηκε το 1889 στην Φτέρη Άρτας (σήμερα στον δήμο Κεντρικών Τζουμέρκων).

Πολέμησε στους Βαλκανικούς Πολέμους κατά των Τούρκων και των Βουλγάρων το 1912-13, στον Α΄ Παγκόσμιο Πόλεμο και αργότερα στην Μικρασιατική εκστρατεία, όπου και τραυματίστηκε σοβαρά στον Σαγγάριο ποταμό το 1921. Μετά την αποθεραπεία του επανήλθε στο μέτωπο της Θράκης. 

Υπήρξε διοικητής της VIII Μεραρχίας Ιωαννίνων. Αποστρατεύτηκε το 1938, με το βαθμό του υποστρατήγου. Αμέσως μετά την κήρυξη του πολέμου του 1940 παρουσιάστηκε στα Γιάννενα και έθεσε τον εαυτό του στην υπηρεσία του Στρατού. Ο Μεταξάς όμως δεν τον δέχτηκε, επειδή θεωρείτο δημοκρατικός. 

Επί Κατοχής προσχώρησε στο ΕΑΜ και τον ΕΛΑΣ και, με την δημιουργία της Εθνικής Πολιτοφυλακής το 1944, ανέλαβε στρατιωτικός διοικητής της, με υποδιοικητή τον συνταγματάρχη Σταύρο Ξανθάκη. Πολιτικός επίτροπος της Εθνικής Πολιτοφυλακής ήταν ο γνωστός δημοσιογράφος Βάσος Γεωργίου.

Πέθανε το 1979, σε ηλικία 90 ετών.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 26 Αυγούστου 2013. Ανακτήθηκε στις 30 Νοεμβρίου 2016.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 26 Αυγούστου 2013. Ανακτήθηκε στις 30 Νοεμβρίου 2016.
3. ↑  Σόλων Γρηγοριάδης, Συνοπτική Ιστορία της Εθνικής Αντίστασης, σελ. 449
4. ↑
Η **Έμμα (Emma)** είναι μεγάλος και πολύ σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,72. Ανακαλύφθηκε το 1889 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

Φυσικά χαρακτηριστικά
---------------------

Η μέση διάμετρος της Έμμας υπολογίσθηκε σε 148 χιλιόμετρα και η μάζα της σε 3,4 τετράκις εκατομμύρια τόνους για μέση πυκνότητα 2 gr/cm³. Ο φασματικός της τύπος είναι άγνωστος, ενώ το άλβεδό της εκτιμήθηκε σε 0,0262. Η Έμμα περιστρέφεται γύρω από τον εαυτό της μία φορά κάθε 6 ώρες και 53 λεπτά. Η μέση θερμοκρασία στην επιφάνειά της εκτιμάται σε 115 ως 120 βαθμούς Κελσίου κάτω από το μηδέν.

Δορυφόρος
---------

Στις 14 Ιουλίου 2003 μία ερευνητική ομάδα που χρησιμοποιούσε το τηλεσκόπιο Κεκ ΙΙ στη Χαβάη ανίχνευσε ένα συνοδό σώμα της 283 Έμμας. Η διάμετρος του δορυφόρου αυτού εκτιμάται σε 12 χλμ. και φέρει την προσωρινή ονομασία **S/2003 (283) 1**. Περιφέρεται γύρω από την Έμμα σε μία μέση απόσταση περίπου 370 χλμ. από αυτή, αλλά η τροχιά του δεν είναι ακόμα γνωστή με ακρίβεια.

Παραπομπές
----------

1. ↑  *JPL Small-Body Database*. 2000283.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 282 Κλορίνδη | 283 Έμμα | 284 Αμαλία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
***Ex vivo*** (Λατινικά: εκτός ζώντος οργανισμού) είναι όρος της βιολογίας που αναφέρεται σε ό,τι λαμβάνει χώρα έξω από τον οργανισμό. Στη βιολογία, ***ex vivo*** αναφέρεται σε πειραματισμούς που πραγματοποιούνται πάνω σε ζωντανούς ιστούς, ή σε τεχνητό περιβάλλον έξω από τον οργανισμό. Οι πιο κοινές «**ex vivo**» διαδικασίες χρησιμοποιούν ζωντανά κύτταρα, ή ιστούς αποσπασμένους από ζωντανούς οργανισμούς και καλλιεργημένους σε εργαστηριακά μηχανήματα, υπό άσηπτες συνθήκες για ώρες, ημέρες ή και εβδομάδες. Αυτό επιτρέπει τα πειράματα να πραγματοποιούνται υπό αυστηρά ελεγχόμενες συνθήκες, πράγμα που θα ήταν αδύνατο σε ζωντανούς οργανισμούς, παρά το γεγονός ότι οι συνθήκες δεν είναι οι ίδιες με αυτές στην πραγματικότητα.

Ένα κύριο πλεονέκτημα της χρήσης ιστών απο ex νίνο είναι η ικανότητα εκτέλεσης δοκιμών ή μετρήσεων που διαφορετικά δεν θα ήταν δυνατές ή ηθικές σε ζωντανά άτομα. Οι ιστοί μπορούν να αφαιρεθούν με πολλούς τρόπους, συμπεριλαμβανομένων εν μέρει, ως ολόκληρα όργανα ή ως μεγαλύτερα συστήματα οργάνων.

Χρήσεις
-------

Παραδείγματα χρήσης ex νίνο δείγματος περιλαμβάνουν:

* την εξεύρεση παραγόντων θεραπείας καρκίνου οι οποίοι είναι αποτελεσματικοί έναντι των καρκινικών κυττάρων του οργανισμού.
* μετρήσεις φυσικών, θερμικών, ηλεκτρικών, μηχανικών, οπτικών και άλλων ιδιοτήτων ιστών, ιδιαίτερα σε διάφορα περιβάλλοντα που δεν μπορούν να διατηρήσουν τη ζωή τους (π.χ. σε ακραίες πιέσεις ή θερμοκρασίες).
* ρεαλιστικά μοντέλα για την ανάπτυξη χειρουργικών διαδικασιών.
* έρευνες σχετικά με την αλληλεπίδραση διαφορετικών τύπων ενέργειας με τους ιστούς.
* τη γονιδιακή θεραπεία.

Δείτε επίσης
------------

* *in situ*
* *in utero*
* *in vitro*
* *in vivo*
* *in silico*
Ο **Παναγιώτης Νικολαΐδης** (1871 - ;) ήταν Έλληνας αξιωματικός του ελληνικού στρατού και πολιτικός.

Βιογραφικά στοιχεία
-------------------

Γεννήθηκε στην Ελευσίνα αλλά καταγόταν από την Μάνδρα Αττικής. Αποφοίτησε από τη Σχολή Ευελπίδων και ακολούθησε σταδιοδρομία αξιωματικού στο Ιππικό. Συμμετείχε στον Ελληνοτουρκικό πόλεμο του 1897, στους Βαλκανικούς Πολέμους και στη Μικρασιατική Εκστρατεία. Αποστρατεύτηκε το 1927 με τον βαθμό του Υποστράτηγου. 

Εξελέγη για πρώτη φορά βουλευτής Αττικής στις εκλογές του 1926 με την υποστήριξη του Λαϊκού Κόμματος και επανεξελέγη με το ίδιο κόμμα βουλευτής Μεγαρίδος στις εκλογές του 1933 και ως Αττικοβοιωτίας σε αυτές του του 1935 (Λαϊκό Κόμμα) και του 1936 (Γενική Λαϊκή Ριζοσπαστική Ένωσις). Διετέλεσε Υπουργός Αεροπορίας στις κυβερνήσεις Παναγή Τσαλδάρης (1935) και Εμμανουήλ Τσουδερού (1941 - 1944) καθώς και υφυπουργός Στρατιωτικών στην κυβέρνηση Τσουδερού (1944).

Αναφορές
--------

1. 1 2  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 66 - 67)(pdf)
Ο **Παναγιώτης Μπάλλας** (Καρδίτσα, 6 Σεπτεμβρίου 1993) είναι Έλληνας ποδοσφαιριστής, ο οποίος αγωνίζεται στον χώρο του κέντρου κυρίως ως ανασταλτικός μέσος. Απο τον Σεπτέμβριο του 2020 αγωνίζεται στον Απόλλωνα Λάρισας.

Καριέρα
-------

### Σε συλλογικό επίπεδο

Ξεκίνησε το ποδόσφαιρο από νεαρή ηλικία στην Ακαδημία Ελπίδες Καρδίτσας. Το 2008 ο Ατρόμητος απέκτησε τα δικαιώματά του και εντάχθηκε στις ακαδημίες του συλλόγου, ενώ το 2010 υπέγραψε επαγγελματικό συμβόλαιο με την ομάδα του Περιστερίου. Το ντεμπούτο του πραγματοποιήθηκε στις 17 Απριλίου 2010 σε αγώνα εναντίον της Καβάλας για την τελευταία αγωνιστική της περιόδου 2010-11. Την περίοδο 2011-12 πήρε θέση στο αρχικό σχήμα της ομάδας σε πολλούς αγώνες αποδεικνύοντας το ταλέντο του. Με τον Ατρόμητο έχει φτάσει σε δύο τελικούς κυπέλλου Ελλάδας, το 2011 και το 2012.

Το καλοκαίρι του 2016 αποχώρησε ως ελεύθερος και εντάχθηκε στη γερμανική Σόνενχοφ Γκροσάσπαχ, όμως δεν πήρε χρόνο συμμετοχής με αποτέλεσμα τον Ιανουάριο του 2017 να επιστρέψει στην Ελλάδα για λογαριασμό του Πανιωνίου.

Τον Σεπτέμβριο του 2017 υπέγραψε τριετές συμβόλαιο συνεργασίας με την ΑΕ Λάρισας.

Το καλοκαίρι του 2020 υπέγραψε στον Απόλλωνα Λάρισας ως ελεύθερος.

### Στις εθνικές ομάδες

Υπήρξε διεθνής με την εθνική Νέων από το 2011 έως το 2012, με την οποία το καλοκαίρι του 2012, συμμετείχε στο ευρωπαϊκό πρωτάθλημα (Κ-19) και κατάφερε να φθάσει στον τελικό του θεσμού, όπου ηττήθηκε 1-0 από την Ισπανία, κατακτώντας τη δεύτερη θέση και το ασημένιο μετάλλιο, με τον Μπάλλα να αγωνίζεται βασικός σε όλους τους αγώνες. Υπήρξε μέλος και της εθνικής Κ-20 που συμμετείχε στο Παγκόσμιο Κύπελλο Νέων (Κ-20) το 2013, από το 2012 μέχρι το 2014, ήταν διεθνής με την εθνική Ελπίδων, με την οποία έκανε ντεμπούτο στις 15 Αυγούστου 2012, στον νικηφόρο αγώνα (2-0) εναντίον της Πολωνίας (Κ-21).

Παραπομπές
----------

1. ↑
2. ↑
3. ↑  Στη Γερμανία ο Μπάλλας, www.sportit.gr[*νεκρός σύνδεσμος*]
4. ↑  Ανακοίνωσε μια τετράδα ο Πανιώνιος, www.sport-fm.gr
5. ↑  Στην ΑΕΛ ο Μπάλλας, www.sport-fm.gr
6. ↑  Ντεμπούτο για Δημούτσο, Μπάλλα[*νεκρός σύνδεσμος*]

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ στο tranfermarkt.co.uk
* Προφίλ στο soccerway.com
* Προφίλ στο onsports.gr
* Προφίλ στο sport.gr[*νεκρός σύνδεσμος*]
* Προφίλ στο insports.gr


|  |  |  |  |
| --- | --- | --- | --- |
| 

| π • σ • ε
Απόλλων Λάρισας – τωρινή ομάδα |
| --- |
|  |
| 

* 1 Αστράς
* 2 Γεωργακόπουλος
* 3 Κουρτεσιώτης
* 4 Γκόλιας
* 5 Νύκταρης
* 6 Καρρίκι
* 7 Μπαστιάνος
* 8 Μπάλλας
* 9 Γκουντρουμπής
* 10 Λίταινας
* 11 Καμπέρης
* 12 Μπούσης
* 14 Μπάμπης
* 15 Χατζητερζόγλου
* 16 Καλούσης
* 18 Μόρας
* 19 Σούλτσε
* 20 Λουκάς
* 21 Πρίφτης
* 22 Σκούπρας
* 23 Μπαλογιάννης
* 25 Ομπράντοβιτς
* 26 Μπρέμπος
* 27 Τάλισον
* 29 Ενγκό
* 31 Παυλής
* 33 Αθανασιάδης
* 36 Παναγιώτου
* 55 Χατζής (c)
* 71 Γλύκος
* 72 Γιάκος
* 80 Τασιούλης
* 99 Τζοβάρας
* Προπονητής: Φραντζέσκος
 |

 |
Ο **Γκέρελς (Gehrels)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,402. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ φαν Χάουτεν-Γκρένεφελντ, και πήρε το όνομά του από το επώνυμο του παρατηρητή της ομάδας, ο οποίος ανεκάλυψε συνολικά από κοινού με το παραπάνω ζεύγος πάνω από 4000 αστεροειδείς.

Αξιοσημείωτη είναι η πολύ μικρή εκκεντρότητα της τροχιάς του Γκέρελς, δηλαδή η τροχιά του είναι σχεδόν κυκλική.

Φυσικά χαρακτηριστικά
---------------------

Η μέση διάμετρος του Γκέρελς εκτιμάται σε 20 χιλιόμετρα περίπου. Ο φασματικός τύπος του είναι **Sq** (κατά SMASSII). Ο Γκέρελς περιστρέφεται γύρω από τον εαυτό του μία φορά κάθε 2 ώρες 50 λεπτά και 7,9 δευτερόλεπτα, μία γρήγορη περιστροφή.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 1776 Κάιπερ | 1777 Γκέρελς | 1778 Αλφβέν |
Η **ξύλινη εκκλησία του Όρασατς** (σερβικά κυριλλικά: Црква брвнара у Орашцу, σερβικά λατινικά: *Crkva brvnara u Orašcu*) είναι Σερβική Ορθόδοξη εκκλησία ευρισκόμενη στο Όρασατς, εντός του εδάφους της Πόλεως του Βελιγραδίου και εντός του Δήμου του Ομπρένοβατς στη Σερβία. Είναι καταγεγραμμένη εντός του καταλόγου των προστατευόμενων πολιτισμικών μνημείων της Δημοκρατίας της Σερβίας (n° SK 61) και εντός του καταλόγου των πολιτισμικών αγαθών της Πόλεως του Βελιγραδίου.

Παρουσίαση
----------

Η εκκλησία ανεγέρθηκε από το 1816 έως το 1818 ως ενοριακή εκκλησία. Με την πάροδο του χρόνου, το κοιμητήριο το οποίο περιτριγύριζε την εκκλησία άρχισε να αυξάνεται σε μέγεθος και σημασία, με αποτέλεσμα η εκκλησία να μετατραπεί σε παρεκκλήσιο.

Με εξαίρεση τον σταυρό ο οποίος υψώνεται στην κορυφή της, καθώς και το μακρόστενο σχήμα της, η εκκλησία σε μικρό βαθμό διαφέρει από τις ξύλινες οικίες οι οποίες κατασκευάζονταν κατά την διάρκεια της ίδιας περιόδου. Ανεγέρθηκε με δρύινες σανίδες οι οποίες είναι τοποθετημένες επάνω σε μία βάση κατασκευασμένη από τούβλα, ενώ η σημερινή οροφή είναι επικαλυμμένη με κεραμίδια. Οι προσόψεις της δεν φέρουν κάποιο διακοσμητικό στοιχείο. Η εκκλησία γνώρισε σημαντικές ανακαινίσεις, μεταξύ άλλων το 1922, ενώ μέρος των αντικειμένων αξίας τα οποία φιλοξενούσε εξαφανίστηκαν κατά την διάρκεια της συγκεκριμένης ανακαίνισης. Η εκκλησία καταστράφηκε κατά την διάρκεια της δεκαετίας του 1980, ενώ, στην θέση της, ανεγέρθηκε νέα, μικρότερου μεγέθους, εκκλησία.

Σήμερα, η εκκλησία φιλοξενεί τμήματα παλαιότερου εικοναστασίου, καθώς και εικόνες φιλοτεχνημένες από τους Γιερεμίγια Μιχαΐλοβιτς και Νίκολα Γιοβάνοβιτς, καθώς και αγνώστων λοιπών στοιχείων καλλιτέχνη του πρώτου μισού του 19ου αιώνα.

Δείτε επίσης
------------

* Πολιτισμικά μνημεία της Πόλεως του Βελιγραδίου

Παραπομπές
----------

1. ↑  (Σερβικά) «Nepokretna kulturna dobra» (xls).. Ιστοσελίδα του Ινστιτούτου για την προστασία της κληρονομιάς της Δημοκρατίας της Σερβίας. Ανακτήθηκε στις 13 Αυγούστου 2016.  Εξωτερικός σύνδεσμος στο `|website=` (βοήθεια)
2. 1 2 3 4 5 6 7  (Σερβικά) (Αγγλικά) «Wooden Church in Orašac».. Ιστοσελίδα του Ινστιτούτου για την προστασία της κληρονομιάς της Πόλεως του Βελιγραδίου. Ανακτήθηκε στις 13 Αυγούστου 2016.  Εξωτερικός σύνδεσμος στο `|website=` (βοήθεια)

|  |  |
| --- | --- |
| 

|  |
| --- |
| * Πύλη:Σερβία
* Πύλη:Χριστιανική αρχιτεκτονική
* Πύλη:Ανατολικός Χριστιανισμός
* Πύλη:Προστασία κληρονομιάς
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Église en bois d'Orašac  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |